Da TV 2 like før helgen laget sak om to desperate flyktninger som forsøkte å henge seg i sentrum av Aten, kokte kommentarfeltet fullstendig over.

Fredag publiserte TV 2 en artikkel på sine nettsider om fortvilte flyktninger som forsøkte å henge seg i sentrum av Aten.

TV 2 publiserte saken på sine Facebook-sider, og kommentarfeltet svarte med støtende og rasistiske kommentarer:

«Jippi, endelig gjør de noe fornuftig»

«Innsamling av mer penger så vi får kjøpt mer tau»

«Gode greier»

«Let`m hang!!!»

«Mal de gule og kall dæm påskepynt»

– Forkastelig

En av dem som reagerte på de mange kommentarene var bystyrerepresentant for Miljøpartiet De Grønne i Oslo, Eivind Trædal.

– Det er mennesker vi snakker om. Å juble over at folk er desperate er forkastelig, sier Træadal.

Innleggene er skrevet i full offentlighet og med fullt navn til 367.000 følgere på TV 2 Facebook-side.

– Jeg tror de færreste ville sagt det de sier på Facebook i et rom fullt av mennesker de ikke kjenner. Mange slenger med leppa og tenker ikke over hva de sier, tror Trædal.

– Ment som spøk

TV 2 har vært i kontakt med flere av dem som står bak kommentarene som kan oppfattes støtende.

– Det var egentlig ment som en spøk, forklarer en av mennene som nå angrer på det han skrev.

Han utdyper:

– Jeg tenkte at dersom de virkelig ville henge seg, så hadde de ikke gjort det der. Jeg tenkte min kommentar var humoristisk, men ser nå at det kan ha vært vanskelig å oppfatte det som spøk.

Vil hjelpe dem der de er

TV 2 har også vært i kontakt med mannen som skrev: «Innsamling av mer penger så vi får kjøpt mer tau». Han forteller at det ikke var ment slik det ble skrevet.

Giuden kollapser i gråt da han kommer tilbake til hjembyen f...

– Jeg har utdypet mer lenger nede i lenken. Jeg vil at vi skal hjelpe dem der de er, sier han.

Han forteller at han ble provosert da han så bildet i artikkelen, og viser til at det er folk som forsøker å hjelpe dem.

– Jeg vil hjelpe dem, men i de landene de er i. Det bedre enn å sende alle ut i Europa, utdyper han.

Har mottatt trusler

Han har fadderbarn gjennom Plan-Norge og presiserer at han ikke er rasist. Etter at han kommenterte TV 2-artikkelen fredag han fått en rekke meldinger i innboksen.

«Ikke terrorister eller krigere, bare babyer»

– Jeg har fått rundt 15 trusler i innboksen. Enkelte av dem tolker jeg nærmest som drapstrusler, forteller han til TV 2.

Han sier at felles for avsenderne er at de hører til Facebook-gruppen Soldiers of Are og Odin.

– Forstår du at uttalelsen din kan virke provoserende?

– Jeg forstår at folk har reagert. Men ikke på slik måte at de skal sende hatmeldinger til meg, sier han.

Facebook-siden Soldiers of Are og Odin er opprettet for for å fremme toleranse og mangfold. På egen side skriver de:

Hagen: – Ble latterliggjort da jeg foreslo dette

– (...) Oppfordrer derfor alle dere som støtter intensjonen om en positiv gruppe til å IKKE drive skittkasting om noen, inkludert folk man er veldig uenige med. De som vil leke nettroll, uansett vinkling, kan GJØRE DET ET ANNET STED.

Stenger ute brukere

TV 2 har fjernet kommentarene som oppfordrer til vold og drap mot personene i saken. Brukerne har også blitt stengt ute fra å kommentere på TV 2s Facebook-side.

– Dette kommentarfeltet viser at det er mange nordmenn som har sterke holdninger og meninger om flyktningene i Europa. Vi har valgt å la denne posten bli værende på vår Facebook-side for å vise frem dette. Det er rom for å ha ulike meninger, og folk skriver dessuten under fullt navn til over 360.000 følgere. Det vi ikke tolererer er hatefulle ytringer og oppfordring til vold og drap, sier Olav Haugan, redaksjonssjef i TV2.no.